Joves d'Alaquàs representen a Espanya al Parlament Europeu
28/12/2010

# Joves d'Alaquàs representen a Espanya al Parlament Europeu

*   28/12/2010
*   [Imprimir](#)
*   Compartir
*    https://www.alaquas.org/documento.asp?id\_do=12465

[Compartir](https://www.addtoany.com/share#url=https%3A%2F%2Fwww.alaquas.org%2Fnoticia%2F12465%2F0&title=Ajuntament%20d%27Alaqu%C3%A0s.%20Premsa.Joves%20d%27Alaqu%C3%A0s%20representen%20a%20Espanya%20al%20Parlament%20Europeu)[Facebook](/#facebook)[Twitter](/#twitter)[Email](/#email)[WordPress](/#wordpress)[WhatsApp](/#whatsapp)[Telegram](/#telegram)[blogger\_post](/#blogger_post)  
  

var a2a\_config = a2a\_config || {};a2a\_config.linkurl = "https://www.alaquas.org/noticia/12465/0";a2a\_config.onclick = 1;a2a\_config.locale = "es"; [![img](https://www.alaquas.org/ficheros/documentos/2010/2/12465/28122010parlamento_europeo_Form_4.jpg)](https://www.alaquas.org/ficheros/documentos/2010/2/12465/28122010parlamento_europeo_Form_10.jpg "<a href='https://www.alaquas.org/ficheros/documentos/2010/2/12465/28122010parlamento_europeo_Form_10.jpg' target=_blank><i class='fa fa-external-link' aria-hidden='true'></i>.Joves d'Alaquàs representen a Espanya al Parlament Europeu </a>")

Alumnes de primer i segon de batxillerat de l'institut Faustí Barberà d'Alaquàs han participat aquest mes en la jornada Euroscola convocada pel Parlament Europeu amb estudiants de la resta de països de la Unió Europea

Un total de 25 alumnes de primer i batxillerat de l'Institut Faustí Barberà d'Alaquàs s'han desplaçat aquest mes de desembre a Estrasburg per a participar en la jornada Euroscola convocada pel Parlament Europeu. La visita a la seu del Parlament era el premi que els joves havien aconseguit per resultar un dels guanyadors del concurs convocat per a conscienciar els joves sobre el problema de la pobresa i el foment del voluntariat. El treball realitzat per l'institut d'Alaquàs va ser un dels més destacats.

Acompanyats per les professores MªJosé Granell, Rosa Fabra i Susi Peréz, els joves van disfrutar de 3 dies de neu i aprenentatge en una de les ciutats europees amb més encant quan arriba el Nadal. La jornada es va celebrar el divendres 17 de desembre a l'edifici Louise Weiss del Parlament Europeu. Els joves van ser distribuïts en grups de treball multilingües per a debatre amb la resta de companys temes actuals de la Unió Europea relacionats amb l'Any Europeu de Lluita contra la Pobresa i l'Exclusió Social que té lloc enguany. Les sessions es van celebrar a les diferents sales de les comissions on es van debatre i van intercanviar diferents punts de vista sobre les prioritats europees.

La sessió plenària en l'hemicicle del Parlament Europeu es va celebrar a la vesprada. Cada un dels joves van ocupar un dels escons dels diputats europeus i a través del joc Eurogame, els joves van posar en comú, com si d'una sessió europarlamentària es tractara, les conclusions del treball realitzat.

Com poden els joves ajudar a combatre la pobresa i l'exclusió social, quines iniciatives es poden dur a terme per a millorar el treball i la formació a la Unió Europea, com es pot millorar el futur d'Europa. Aquests van ser alguns dels temes de debat que Espanya, representada per alumnes d'Alaquàs, van defendre i van posar en comú amb milers d'estudiants de la resta de països europeus en els diferents escons dels eurodiputats. Una experiència única que va finalitzar amb un resultat més que positiu per als d'Alaquàs.

Les propostes dels joves van ser d'allò més variades, des de l'intercanvi de joves estudiants entre diferents països per a millorar la formació i obrir les possibilitats de treball fins a la creació d'un canal de televisió europeu per a millorar la comunicació entre els diferents països de la Unió Europea.

"Ha sigut una experiència molt positiva per a tots", comentaven els alumnes a l'eixida del Parlament. "Ara sabem que hem de millorar en idiomes", indicaven alguns. Perquè el mèrit no va ser únicament debatre els problemes que actualment ens podem trobar en la Unió Europea sinó fer-la en una llengua que no és la nostra. Però ho van aconseguir. "El millor, haver compartit aquestes experiències amb joves d'altres països", asseguraven.

El viatge va finalitzar amb una visita a la ciutat alsaciana així com a la seua catedral, a l'església protestant Saint-Thomas o a les seues pintoresques places i racons.